jkorsvik/nowiki_second_scrape_merged huggingface dataset:
Comosjøen

Comosjøen (italiensk Lago di Como) er en innsjø i regionen Lombardia i Italia. Den ligger i provinsene Como og Lecco. Den har et areal på 145 km², og er den tredje største innsjøen i Italia etter Gardasjøen og Maggioresjøen. Den er gravet ut av isbreer, og største dybde er 410 meter, noe som gjør den til en av Europas dypeste. Ved middelvannstand ligger den 198 meter over havet. Innsjøen er 4,3 kilometer bred på det bredeste, og 46 kilometer lang. 
Innsjøen ser ut som bokstaven Y satt på hodet. Den nordlige grenen, hvor Adda og Mera (via Mezzolasjøen) renner inn i sjøen, kalles også Lago di Colico, den østlige av de to sydlige grenene, hvor Adda renner ut, kalles også Lago di Lecco. Den vestlige av de to sydlige grenene, som er uten utløp, kalles Lago di Como. Området Lierna er et historisk sjarmerende område av innsjøen med en hvit strand og et berømt slott. Triangelet dannet av Y-en utgjør «Comunità montana del Triangolo Lariano», med Canzo som hovedsete.
Byene Como og Lecco ligger ved Comosjøen. Italienerne bruker ofte navnet Lario på sjøen, noe som blant annet gjenspeiler seg i navnet til byen Mandello del Lario på østsiden av sjøen.

		
		
		
		
		
		
		


== De vakre og de rike ==
Comosjøen er kjent for sin skjønnhet og for sine vakre omgivelser. Innsjøen har i mange år vært et populært sted for aristokratiet og de velstående å slappe av. I våre dager er det fortsatt en del kjendiser som oppholder seg ved sjøen, noe som er med på å øke turiststrømmen. Det er et stort antall palasser med vakre parker, som Villa Olmo, Villa del Balbianello, Villa Serbelloni og Villa Carlotta. Kostnadene for noen villaer overstiger 100 millioner euro, og det er svært vanskelig å finne dem med utsikt over innsjøen.

Blant de mange kjente som har – eller har hatt – tilknytning til sjøen, kan nevnes:

Matthew Bellamy
Madonna
George Clooney
Gianni Versace
Ronaldinho
Sylvester Stallone
Richard Branson


== Referanser ==


== Eksterne lenker ==
Offisielt nettsted 
(en) Lake Como – kategori av bilder, video eller lyd på Commons 
(en) Lago di Como – galleri av bilder, video eller lyd på Commons
Robert Koren

Robert Koren (født 20. september 1980) er en slovensk fotballspiller. Han spiller nå for Melbourne City. Før dette spilte han for Hull City og Lillestrøm SK. Han ble årets midtbanespiller i Norge i 2006.
Midtbanespilleren har flere A-landslagskamper for Slovenia og 12 U-landslagskamper. 


== Karriere ==


=== Tidlig karriere ===
Koren spilte for de lokale klubbene NK Publikum, NK Dravograd og NK Radlje i sitt hjemland før han gikk til norske Lillestrøm Sportsklubb i 2004.


=== Lillestrøm ===
Han ble en av de mest ansette spillerne i den norske eliteserien i fotball, mange anså ham som en av de beste utlendingene i hele serien. Koren var spilleoppleggeren i Lillestrøm, og ble ofte sammenlignet med sitt tidligere forbilde Zlatko Zahovič. I løpet av sin tid i Norge ble han knyttet til engelske klubber som Leeds United og Manchester City.


=== West Bromwich Albion ===
Den 4. januar 2007 signerte Koren for den nest høyeste fotballigaen i England og klubben West Bromwich Albion på en Bosmanbestemmelse. Han fikk en 18 måneders kontrakt med muligheter for ytterligere et år. Han fikk sin debut kun to dager senere som en sen innbytter i Baggies' 3-1 seier over Leeds United i tredjerunden av FA-cupen 2006/07. Koren skåret sitt første mål for klubben i 7-0 hjemmeseier mot Barnsley FC den 6. mai 2007, den siste dagen av sesongen. Seieren sikret Albions plass i mesterskapets kvalifiseringskamper for oppflytting. Koren spilte alle tre kampene da Albion beseiret Wolves i en semifinale, men tapte derimot 1-0 til Derby County i finalen på Wembley Stadium.
Den 3. august 2014 meldte han overgang fra Hull City AFC til Melbourne City FC, hvor han skrev under på en toårskontrakt.


== Tidligere klubber ==
CM Celse Publikum
NK Dravograd
NK Radlje
Lillestrøm SK


== Referanser ==


== Eksterne lenker ==
(en) Robert Koren – FIFA 
(en) Robert Koren – UEFA 
(en) Robert Koren – Transfermarkt 
(en) Robert Koren – national-football-teams.com 
(en) Robert Koren – WorldFootball.net 
(en) Robert Koren – Soccerbase.com 
(en) Robert Koren – FootballDatabase.eu 
(en) Robert Koren – Soccerway 
(en) Robert Koren – EU-Football.info 
(en) Robert Koren – FBref
Sinding-Larsen

Familien Sinding-Larsen er i slekt med Familien Sinding gjennom Hedvig Fredrikke  Sinding (1815–91). Hun giftet seg med brigadelege Ole Peter Larsen (1808–76). Deres sønn var juristen og forfatteren Alfred (Nils Ulrik Alfred) Sinding-Larsen (1839–1911) som laget familienavnet Sinding-Larsen.

Frederikke Hedvig Sinding (1815–91) g. brigadelege Ole Larsen
Alfred Sinding-Larsen (1839–1911) skribent g. Elisabeth Lange av slekten Lange
Christian Magnus Falsen Sinding-Larsen (1866–1930) lege og sykehusdirektør, gift 1897 med  Lilla Kildal (1875–1961) dattera til statsråd Birger Kildal
Birger Fredrik Sinding-Larsen (1867–1941) offiser g. Emilie Rustad
Kirsten Sinding-Larsen (1898–1978) arkitekt
Jørgen Sinding-Larsen (1900–62) overrettssakfører g. Ingerid Rude, datter av Ernest Rude
Tore Sinding-Larsen (1929–2013) høyesterettsdommer
Egil Sinding-Larsen (1931–2000) kulturverner
Holger Sinding-Larsen (1869–1938) arkitekt, g. Sina Broch Martens
Øystein Sinding-Larsen (1900–78) sanger og kunstner
Knut Martens Sinding-Larsen (1903–77) riksarkitekt
Alf(red) Sinding-Larsen (1870–1924), dr.ing. g. Marie Hansen
Unni Sinding-Larsen (1903–69) maler g. billedhugger Svein Visted
Staale Sinding-Larsen (1929–) kunsthistoriker
Kristofer Sinding-Larsen (1873–1948) maler
Henning Sinding-Larsen (1904–94) fekter, g. 1930–32 Gunhild Thalbitzer (1904–95), dattera til Carl Thalbitzer, så g. 1934–38 Vivika Catharina Margareta Ankarcrona (1914–92), og g. tredje gang  1939–65 med Hilary Yvonne Holme (1918–2005)
Ellen Beate Sinding-Larsen (1939) g. filologen Egil Kraggerud (1939–)
Henning Kraggerud (1973–) fiolinist


== Familiebilder ==

		
		
		


== Referanser ==
Ingri Egeberg

Erin Ingri Egeberg (født 13. mars 1951 på Hamar) er en norsk bildekunstner, grafiker, tegner og forfatter. Hun er utdannet ved Statens Høgskole for Kunsthåndverk og Design i Bergen.
Egeberg har utgitt over tjue bøker, særlig bildebøker, både for voksne og barn. Hun har også lagd to tegnefilmer og en serie for Barne-TV. Egeberg er dessuten leder i NBK, HKS, og BKFH samt styremedlem i Nasjonalgalleriet, Samtidsmuseet, Norske Grafikere, Bergen Kunsthall og Kunsthøyskolen i Bergen.
Egeberg mottok Kulturdepartementets bildebokpris i 1986 og sølv i Årets vakreste bildebok 1999. Hun har også blitt nominert til Brageprisen to ganger.
Siden 1976 har Ingri Egeberg hatt over 60 separatutstillinger, utsmykket blant annet Galleriet og Hotell Neptun i Bergen, og blitt innkjøpt av blant annet Riksgalleriet, Nasjonalgalleriet, Stortinget, Norsk kulturråd og Ciurlionis Museum of Modern Art.
Ingri Egeberg er bosatt i Bergen.


== Bibliografi ==
Dag for dag, lyrikk, Gyldendal, 2009
Flyttenissen, lyrikk, Gyldendal, 2008
Forelsket, lyrikk, Gyldendal, 2008
God bedring, lyrikk, Gyldendal, 2008
Tanker til barnet, lyrikk, Gyldendal, 2008
Til konfirmanten, lyrikk, Gyldendal, 2008
Venninneklem, lyrikk, Gyldendal, 2008
Stopp! Hør her! barnebok, Vigmostad & Bjørke, 2005
Gammel dame med rødvin, 2004, sammen med Elisabeth Armand
Den dirrende streken, 2002
Lommedikt, 2001
Slipp slapp, 2001
Natten er som en krøllete kanin, 2000
Kulturfabel, 2000
Plant en pus, 1999
Tenk om han sier ja, 1998
Amalie for lengesiden, 1997, medforfatter
Hundens vandring, 1996
Kitty kan alt, 1995
Hvem, 1995
Hvor, 1995
Hvis Åshild hadde vært her, 1994
Hesten med den fargerike halen, 1993
Rommet og tiden mellom, 1993
MANN, 1992
Store gutter, 1990, medforfatter
Reiser, 1990
Fra den andre siden, 1989
Erin skrivejente, 1990
Damen og dyret, 1989
Erin badejente, 1988
9+9 og litt til, 1987
Erin hoppejente, 1987
Hår i veien, 1986, medforfatter
Boken om fugl, 1983


== Referanser ==


== Kilder ==
Presentasjon av Ingri Egeberg i Forfatterkatalogen på Forfattersentrums nettsider


== Eksterne lenker ==
Ingri Egebergs nettsted
CV på Kunstnernes informasjonskontor
Digitaliserte bøker av Ingri Egeberg hos Nasjonalbiblioteket
Artikler av og om Ingri Egeberg i Norart
Certeparti

Certeparti (engelsk: Charter-party) er et dokument som inneholder transportavtalen mellom befrakter og eier av skip. Det foreligger en rekke internasjonalt anerkjente standardcertepartier. For stykkgods i linjefart kalles fraktavtaleformularet for konnossement.
Navnet kommer av latin Charta partita som direkte oversatt betyr delt avtale, og viser til at avtalen blir laget i to identiske eksemplarer, ett til befrakter og et til skipets eier.
En slik avtale kan gjelde leie av skip (med eller uten mannskap) for gods- eller passasjerfrakt for et gitt tidsrom eller strekning, eller frakt av nærmere spesifisert gods eller passasjerer for en gitt strekning. Avtalen inneholder typisk opplysninger om skipets navn, størrelse og satsene for frakt. Dessuten fastsettes antall liggedager, og det gis bestemmelser om returfrakt.
Det ligger egne bestemmelser innenfor amerikanske lovgivning knyttet til Carriage of Goods by Sea Act.


== Kilder ==
Peter J. Bernhardt, Sjørett 2: Fraktavtaler, havari, sjøforsikring, Universitetsforlaget 1975, ISBN 82-00-25716-9 (Ebok fra bokhylla.no)
Per Gram, Fraktavtaler og deres tolkning, Tanum-Nordli 1977, ISBN 82-518-0606-2  (Ebok fra bokhylla.no)
Lecco (provins)

Provinsen Lecco (it. Provincia di Lecco) er en provins i regionen Lombardia i det nordre Italia. Lecco er provinsens hovedstad. Lecco ble provins i 1992.
Det var 311.452 innbyggere ved folketellingen i 2001. 


== Geografi ==

Provinsen Lecco grenser:

i vest og nord mot provinsen Como,
i øst mot provinsene Sondrio og Bergamo og
i syd mot provinsen Milano.Italias tredje største innsjø Comosjøen danner en del av grensen mot provinsen Como.


== Eksterne lenker ==
(it) Offisielt nettsted 
(en) Province of Lecco – kategori av bilder, video eller lyd på Commons 
(en) Province of Lecco – galleri av bilder, video eller lyd på Commons
Lodi (provins)

Provinsen Lodi (it. Provincia di Lodi) er en provins i regionen Lombardia i det nordre Italia. Lodi er provinsens hovedstad. Provinsen ble dannet i 1992 av 61 kommuner som var en del av provinsen Milano.
Det var 197 672 innbyggere ved folketellingen i 2001. 


== Geografi ==
Provinsen Lodi grenser i nord mot provinsen Milano, i øst mot provinsen Cremona, i syd mot Emilia-Romagna (provinsen Piacenza), og i vest mot provinsen Pavia.


== Eksterne lenker ==
Offisielt nettsted 
(en) Province of Lodi – kategori av bilder, video eller lyd på Commons 
(en) Province of Lodi – galleri av bilder, video eller lyd på Commons
Hyre

Hyre er sjømannsordet for lønn, altså betaling for mannskap, offiserer og skipsfører ombord på et fartøy. Uttrykket brukes også for å si at en har fått jobb på en båt, «få hyre», eller «søke hyre».
Kortmannshyre er et hyretillegg som skal kompensere for en «kortmann». Besetningen på et skip angis i forhold til en normal mannskapsliste. Hvis et skip må seile med et «hull» i besetningen kalles den manglende bemanningen kortmann.


== Nyere norsk historie ==
Sjømenn, både offiserer og mannskap, fikk hyre for den tiden de var ombord i et skip. Hyren var et fast månedslønn som var avhengig av stillingen ombord. Arbeidstiden var kl. 07.00 til 17.00 med flere innlagte pauser til servering og hvile. Lørdag var det kortere arbeidstid. 
Deler av mannskapet både i maskin og på dekk arbeidet helkontinuerlige skift. De hadde vakt i fire timer to ganger i døgnet, også søn- og helligdager. På dekk var det vanlig at en styrmann og to av dekksmannskapet (matros (rorgjenger) og dekksgutt) var på vakt til enhver tid. 
Ved arbeid utenom vanlig arbeidstid, som ved havneanløp og annet arbeid ble det betalt overtidstillegg. Også spesielle hyretillegg ble utbetalt avhengig av hvor seilasen gikk og hvilke bestemmelser som gjaldt.
Rundt 1960 gjaldt det generelt at rederiet dekket kostnader til utreise, og i tillegg hjemreise etter 18 måneder ombord hvis hjemreisen skjedde fra en havn med kort reiseavstand. Rundt 1970 var denne perioden 12 måneder. Praktiseringen av bestemmelsen kunne være avhengig av skipets fartsområde. Kort reiseavstand ble i kontraktsforhold angitt til Nord-Europa. Inntil 24 måneder var perioden ved fart i bare fjerne farvann. Etter seks måneder kunne en mønstre av i Nord-Europa, og etter 12 måneder hvor som helst i verden, mot at en selv tok ansvar for hva som skjedde videre, enten en fikk seg hyre på nytt skip derfra, eller dro hjem.
Etter en periode med ferie og fritid hjemme måtte nytt arbeid søkes hos mønstringsvesenet som hadde sjømannskontorer i mønstringsdistriktene. Mange tok selv kontakt med et rederi de likte å arbeide for. De ble kalt rederiseilere. 


== Kilder ==
«hyre – arbeidslønn», fra Store norske leksikon
Reidar Johansen

Reidar Johansen (født 18. mai 1955 i Hammerfest) er en norsk politiker (SV). 
Han var innvalgt på Stortinget fra Finnmark i periodene 1989–1997.


== Stortingskomitéer ==
1993 – 1997 medlem av Sjøfarts- og fiskerikomiteen.
1989 – 1993 medlem av Næringskomiteen.
1989 – 1993 varamedlem av Den utvidede utenrikskomitéen.


== Eksterne lenker ==
(en) Reidar Johansen på Internet Movie Database 
(no) Reidar Johansen hos Stortinget 
(no) Reidar Johansen hos Norsk senter for forskningsdata
Mantova (provins)

Provinsen Mantova (it. Provincia di Mantova) er en provins i regionen Lombardia i det nordre Italia. Mantova er provinsens hovedstad.
Det var 377.790 innbyggere ved folketellingen i 2001. 


== Geografi ==

Provinsen Mantova grenser:

i nord og øst mot Veneto (provinsene Verona og Rovigo),
i syd mot Emilia-Romagna (provinsene Ferrara, Modena, Reggio Emilia og Parma) og
i vest mot provinsene Cremona og Brescia.


== Eksterne lenker ==
Offisielt nettsted 
(en) Province of Mantua – kategori av bilder, video eller lyd på Commons 
(en) Province of Mantua – galleri av bilder, video eller lyd på Commons
Sjømann

Sjømann er betegnelsen på en som har sitt yrke på sjøen. Når en til vanlig snakker om sjømenn eller sjøfolk vil det som regel menes de kvinner og menn som arbeider i handelsflåten, men uttrykket dekker også fiskere og offshorearbeidere på skip og de som er innrullert i marinen.


== Se også ==
Sjømannshjem
Sjømannskirken
Sjømannsmisjonen
Sjømannsskolen
Sjømannsvise


== Litteratur ==
Koren, Elisabeth (2017). «Sjøfolk og velferdsstaten». Arbeiderhistorie. Årbok for Arbeiderbevegelsens arkiv og bibliotek. Oslo. ISSN 2387-5879.
Ex gratia

Ex gratia er et latinsk uttrykk, som oftest brukt i en juridisk sammenheng, og betyr at man gir en erstatning ikke fordi en må, men for å få «saken ut av verden». I Norge er utbetalingene til krigsseilere fra den andre verdenskrig koblet til saken om Nortraships hemmelige fond et typisk eksempel på en ex gratia utbetaling.


== Se også ==
Billighetserstatning


== Kilder ==
«ex gratia», fra Cambridge Dictionary (engelsk)
Jon Hustad

Jon Ottar Hustad (født 25. mars 1968 i Ørsta) er en norsk journalist og forfatter fra Hjørundfjorden. Han har blant annet arbeidet i Klassekampen, vært forskningsredaktør i Morgenbladet og har fra 2009 arbeidet i Dag og Tid. 
Hustad er utdannet historiker og tok hovedfag ved Universitetet i Oslo om amerikansk Kina-politikk etter Koreakrigen. I 2012 var Hustad var sammen med Elin Ørjasæter programleder for Harde fakta, et aktualitetsprogram på TV 2 som ble markedsført som å være «Norges eneste aktualitetsprogram som ikke er venstrevridd». Denne serien rettet et kritisk søkelys på det programskaperne anså som offentlig sløsing. Serien fikk blandet mottakelse. Espen Ytreberg hevdet at «Jon Hustad prøver verken å være nøytral, hyggelig eller folkelig. Det gjør Harde fakta nyskapende i Norge» Aftenposten ga programmet terningkast 1.Forut for stortingsvalgene i 2013 og 2017 skrev han satiriske artikkelserier hvor han leste samtlige stortingspartiers programmer og vurderte om forslagene var logiske og økonomisk realistiske. Disse ble utgitt som boka Partiguiden.I 2013 utgav han debattboka Farvel Norge, hvor hovedbudskapet var at kombinasjonen av høy oljepengebruk, høye overføringer til ikke-arbeidende, eldrebølge og innvandring skaper økonomiske problemer, ikke er økonomisk bærekraftig og krever store politiske endringer og innsparinger. Ifølge Hustad vil velferdsstaten bli umulig å finansiere hvis økningene i trygdeutgiftene, innvandring, aldrende befolkningen og gradvis fordyring av tjenester fortsetter som i de siste tiårene.I 2014 gav han ut en biografi om Winston Churchill.Fra 2015 var Hustad fast deltaker i debattprogrammet Underhuset på TV 2 Nyhetskanalen, der Yama Wolasmal var programleder.


== Litteratur ==
(no) Publikasjoner av Jon Hustad i BIBSYS
Ung gigant: Winston Churchill og opptakten til første verdenskrig, 2014 ISBN 978-82-516-8291-6
Farvel Norge, 2013 ISBN 978-82-826508-1-6
Partiguiden, 2013 ISBN 978-82-999317-0-0
Gjeldsslaven Europa, 2012
Varsleren, 2006
Hjørundfjorden (med Per Eide), 2005
14 menn og 1 kvinne, 2004
Skolen som forsvann, 2002


== Priser ==
2002: Ole Vig-prisen
2016: Kulturdepartementets nynorskpris for journalister


== Referanser ==
System

System betegner en sammenhengende helhet, eller en ordnet oversikt over en slik. For spesialbetydninger se:

Det endokrine system, styrer kroppens hormonproduksjon
Informasjonssystem, et system for behandling av informasjon
Operativsystem, et grunnleggende program på en datamaskin
PA-system, et lydanlegg
Periodesystemet, en tabell over alle kjente grunnstoffer
Planetsystem/solsystem, planeter og andre himmellegemer i bane rundt en stjerne
Solsystemet, solsystemet som jorden er en del av
Biologisk systematikk, læren om det biologiske mangfoldet og dets ordning
System (biologi), en ordnet oppstilling av delgruppene av en organismegruppe
Systema naturae, Carl von Linnés mest innflytelsesrike bok
Systemutvikling, metodisk og målrettet arbeid med å lage nye program-, data- eller informasjonssystemer
Systemdynamikk, et sett med konseptuelle verktøy som muliggjør forståelse av strukturen og dynamikken i komplekse systemer
System (kybernetikk)
System (mekanikk)
Termodynamikk:
Isolert system, utveksler verken energi eller materie med omgivelsene
Lukket system, utveksler ikke materie med omgivelsene
Sosialt system
Viseadmiral

Viseadmiral (Admiral fra arabisk «amir al bahr», «høvding på havet») er en militær grad i krigsflåter, tilsvarende generalløytnant i land- og luftstyrker. I NATOs gradsystem tilsvarer det OF-8. Viseadmiral er nest høyeste grad en offiser kan ha i marinen. 


== Norge ==
Av kjente norske viseadmiraler er Thore Horve, som sto i spissen for at norske krigsseilere skulle få sin rettmessige del av Nortraships hemmelige fond, og Peter Wessel Tordenskjold, som kommanderte dansk-norske sjøstyrker under den store nordiske krig.


== Referanser ==
Komedie

Komedie (gammelgresk κωμῳδία [kōmō{i}día], av κῶμος [kṓmos] fest til Dionysos' ære og ᾠδή [ō{i}dế]: egentlig «syngende opptog») i klassisk forstand er et lystig skuespill, gjerne med en lykkelig slutt. Komediens underholdningsverdi kommer av en overdreven framstilling av menneskelige karaktertrekk og svakheter. I tillegg til å more publikum kan en komedie tjene kritiske formål, for eksempel satire.
Komedie og tragedie regnes som antikkens klassiske dramaformer.Se også: Antikkens greske komedie


== Film og TV ==

Begrepet komedie brukes i dag også om skuespill i moderne medier, slik som på film (filmkomedie) og i TV-produksjoner der humor er sentralt for handlingen.
Innen film og TV er det også blitt vanlig å kombinere komedien med enkelte andre sjangre, og dette har gitt opphavet til betegnelser som action-komedie og romantisk komedie, men også skrekk-komedie, krimkomedie og dramakomedie. Andre og smalere subsjangere innen filmverdenen inkluderer sex-komedie, crazykomedie, ungdomskomedie og parodifilm. Ulike komediesjangre kan også kombineres; for eksempel er filmserien om Mannen med den nakne pistol (1988) er en kombinasjon av parodifilm og crazykomedie, mens The Blues Brothers (1980) er en blanding av actionkomedie og crazykomedie.


== Former for komisk teater ==

Commedia dell'arte
Farse
Karakterkomedie
Satirisk komedie
Lystspill
Tragikomedie


== Referanser ==


== Eksterne lenker ==
Øyvind Jørgensen

Øyvind Jørgensen (født 6. april 1960) er en norsk koreograf og danser. Han begynte sin karriere som danser i 1978, og i 1983 tok han hovedfageksamen i moderne dans ved Statens Balletthøgskole. De neste to årene studerte han videre ved Martha Graham School of Contemporary Dance i New York, hvor han også danset med Martha Graham Ensemble under ledelse av Yuriko.
I 1987 grunnla han Zakraz Dansekompani sammen med koreografene Karen Foss og Ingun Bjørnsgaard. I Zakraz fungerte han både som danser, koreograf og medprodusent frem til 1993. I 1994 grunnla han sitt eget dansekompani, Ø.J.Prod..
Øyvind Jørgensen har blitt tildelt Statens arbeidsstipend for kunstnere to ganger, første gang i 1993 og andre gang i 2003 for en periode på fire år.
Han har satt opp flere danseproduksjoner med utgangspunkt i bøker, blant annet med oppsetninger som Don Quijote og Peer Gynt. I disse to har han ikke danset, men koreografert.


== Referanser ==


== Eksterne lenker ==
(no) Øyvind Jørgensen hos Sceneweb
Olav Nausthaug

Olav Nausthaug (født 13. april 1957) er en norsk tidligere fotballspiller som i 1976 spilte i A-stallen for Molde Fotballklubb. Han er en av de få spillerne i Norge som har spilt under et minutt i den norske toppserien. Det skjedde i 1976 da han kom inn i en kamp for Molde Fotballklubb.Han er utdannet oversetter og jobber som konsulent/tekstforfatter.


== Referanser ==
Harmondsworth

Harmondsworth er en landsby med en rik historie i distriktet Hillingdon vest i London. Den har en kort grense i sør til London Heathrow lufthavn, og det var stedets sogneprest som i 1930-årene solgte eiendommen hvor den første flystripen ble anlagt. Landsbyen har ingen jernbanestasjoner, men ligger ved motorveiene M4 og A4 (Bath Road). Harmondsworth er et gammel sogn som tidligere også omfattet de større grendene Heathrow, Longford og Sipson. De to sistnevnte har egne skiltstolper og fasiliteter som adskilte landsbyer og har en viss grad av uavhengighet som med egne skoler. 
I Harmondsworth er en stor fjøsbygning fra middelalderen som kalles for The Great Barn. Den ble bygget i 1426 av Winchester College (internatskole for gutter) som en del av dens herregård ved Harmondsworth. Det er den største gjenværende bygningen gjort i bindingsverk i England og beskrevet av poeten John Betjeman som «katedralen i Middlesex». Også dens steinkirke er et godt bevarte middelalderbygg. Kong Vilhelm erobreren ga allerede i 1069 sognekirken, dedikert jomfru Maria, og herregården til benediktinerklosteret i Rouen. Klosteret ombygget kirken og de eldste delene er nå datert fra midten av 1100-tallet.Det meste av landområdene i kommersiell bruk er for transport og hoteller grunnet flyplassen. Landsbyen har et offentlig parkanlegg med stier ned til elven Colne, og ytterligere land i dens regionale park mot vest innenfor Colnbrook. Flyselskapet British Airways og bokforlaget Penguin Books holder til i Harmondsworth. Utviklingen av Heathrow flyplass har siden 1945 slettet alle former for spor i sognet sør for Bath Road, men sentrum i landsbyen har beholdt sitt autentiske preg. Det er på 2010-tallet både et område for konservering og en arkeologisk prioritet. Imidlertid kan en foreslått plan for en tredje rullebane ved Heathrow føre til at det meste av Harmondsworth vil bli revet, skjønt kirken og middelalderlåven har fått løfter om å bli spart. Planene for utvidelser ved Heathrow er svært kontroveriselle, særlig lokalt i Harmondsworth.


== Referanser ==


== Litteratur ==
Sherwood, Philip (2002): Harlington and Harmondsworth, TEMPUS, Stroud.
Sherwood, Philip (2009): Heathrow: 2000 Years of History. The History Press ISBN 978-0-7509-5086-2.


== Eksterne lenker ==
(en) Harmondsworth – kategori av bilder, video eller lyd på Commons
St Mary's Church, Harmondsworth, nettstedet til sognekirken